Johannes Vermeer

**Johannes Vermeer van Delft** ili **Jan Vermeer** ili **Johannes van der Meer** (Delft, kršten 31. listopada 1632. – Delft, 15. prosinca 1675.) smatra se jednim od najboljih nizozemskih slikara koji se specijalizirao za interijere domaćinske atmosfere običnog građanskog života. Cijela jedna epoha 17. st. u nizozemskoj ostala je vjerno prikazana u njegovim slikama.

## Biografija

Jako je malo toga poznato o Vermeerovom životu, jedini izvor informacija su neki registri, pokoji službeni dokument i komentari drugih umjetnika.

Njegov otac Reynier Vermeer je bio tkalac i trgovac umjetninama te je zaslužan za sinovljevu umjetničku naobrazbu. Nije poznato gdje je Vermeer učio slikarstvo niti tko mu je bio učitelj, pretpostavlja se da je to bio Carel Fabritius (1622. – 1654.) ili Leonaert Bramer (1596 - 1674).
Nakon očeve smrti on nasljeđuje njegov posao. Vermeer, inače protestant, ženi se 1653. katolkinjom Catherinom Bolmes, preobraćuje se na katoličanstvo i ostvaruje brojnu obitelj od čak četrnaestero djece.

Tijekom nizozemske “Zlatnog vijeka” slikarstvo nije bilo smatrano umjetnošću već tek pukim obrtom. Skoro cijeli život je proveo u gradu Delftu gdje je bio član slikarskog ceha Sv. Luke. Vermeer je bio umjereno uspješan provincijalni slikar u svoje vrijeme i izgleda da se nikada nije obogatio za života; vjerojatno zato što je slikao relativno malo djela ostavivši svoju ženu i djecu u dugovima nakon svoje smrti. 
Zbog ekonomskih teškoća nastalih Francusko-Nizozemskim ratom 1672. g., seli se u Mechelen gdje je u dobi od tek 43 godine umro. Njegova obitelj je bila primorana prodati mnoge njegove ponajbolje slike koje je namijenio najvoljenijima.

Doslovno zaboravljen skoro dvije stotine godina, 1866. kritičar umjetnosti Thoré Bürger objavljuje esej pripisavši mu 66 slika (tek 35 je danas sa sigurnošću potvrđeno kao njegove). Od tada, Vermeerova slava raste i priznat je kao jedan od najvećih nizozemskih slikara “Zlatnog vijeka”. 
Djelomice to priznanje slijedi iz njegovog majstorskog služenja svjetlom u svojim slikama ostvarujući izvanrednu prostornost.

 

## Način rada i motivi

Vermeer je slikao prozirnim bojama nanoseći boju na platno u mnogim slojevima, tehnika koja se naziva *pointillé*. Neki čak pretpostavljaju da je u svom minucioznom prepisivanju stvarnosti koristio i cameru obscuru. Neki svjetlosni i perspektivni efekti su se mogli dobiti samo uporabom određenih leća.

Nijedan umjetnik 17. st. nije, poput njega, tako lakomo i slobodno koristio najskuplji pigment tog vremena - lapis lazuli, prirodni ultramarin. Koristio ju je i u predmetima koji nisu nužno morali biti plavi, kao ženske suknje ili traka na glavi *Djevojke s bisernom naušnicom*, pa čak i podslikavanje sjena kao na njegovoj *Glazbenoj lekciji* i *Čaša vina*. Preko sjena tamnog ultramarina znao je slagati slojeve toplih boja crvene i okera koje su se reflektirale na zidovima stvarajući dojam da su ugrijani toplim svjetlom. To je vjerojatno inspirirano Leonardovim zapažanjima da je površina svakog predmeta obojena bojom predmeta koji se reflektira na njoj. Što bi značilo da predmet nije nikada obojen samo jednom, njegovom izvornom bojom.

Vermeer je uglavnom slikao scene domaćinskih interijera, to su genre djela i portreti s iznimkom dvije veličanstvene panorame Delfta.

Likovi njegovih slika pružaju presjek društvenih odnosa u nizozemskoj tog doba. Od obične mljekarice, do luksuznih i taštih zvaničnika i trgovaca u svojim ugodnim kućama. Suptilne vjerske i znanstvene konotacije se mogu pronaći u mnogim njegovim djelima.

Na njega su, direktno ili posredno, utjecala djela umjetnika kao što su: nizozemci Carel Fabritius, Leonaert Bramer, Dirck van Baburen i talijan Caravaggio.

## Djela
 
Samo su tri njegove slike datirane: *The Procuress* (1656., Dresden, Gemäldegalerie), *Astronom* (1668., Paris, Louvre), i *Geograf* (1669., Frankfurt, Städelsches).

Neke od njegovih slika, kao *Alegorija vjere* (oko 1670., New York, Metropolitan muzej) i *Pismo* (oko 1670., Amsterdam, Rijksmuseum) se zbog manire slikanja smatraju njegovim kasnim djelima.

Danas mu se pripisuje 35 slika, iako mu je 1866. Thoré Burger pripisao njih 66.

### Galerija priznatih slika (kronološki)


Datoteka:Jan Vermeer van Delft 002.jpg|*Dobavljačica*, ulje na platnu, 1656.
Datoteka:Vermeer_young_women_sleeping.jpg|*Zaspala djevojka*, ulje na platnu, 1656.-1657.
Datoteka:Jan Vermeer van Delft 018.jpg|*Čaša vina*, ulje na platnu, 1658.-1661.
Datoteka:Vermeer Girl Interrupted at Her Music.jpg|*Prekinuta svirka* (1660-1661) 
Datoteka:Johannes Vermeer - Lady at the Virginal with a Gentleman, 'The Music Lesson' - Google Art Project.jpg|*Glazbena lekcija* (1662)
Datoteka:Jan Vermeer van Delft 019.jpg|*Djevojka s vrčem* (1662-1663)
Datoteka:Jan Vermeer van Delft 016.jpg|*Vrpčarica* (1664)
Datoteka:Jan Vermeer van Delft 008.jpg|*Djevojka s bisernom ogrlicom* (1664)
Datoteka:Woman-with-a-balance-by-Vermeer.jpg|*Žena s vagom* (1665)
Datoteka:Vermeer The concert.JPG|*Koncert* (1665-66)
Datoteka:Vermeer Lady Maidservant Holding Letter.jpg|*Dama sa sluškinjom i pismom* (1667)
Datoteka:Johannes Vermeer - The Astronomer - 1668.jpg|*Astronom* (1668.)
Datoteka:Johannes Vermeer - The Geographer - Google Art Project.jpg|*Geograf* (1669)
Datoteka:Jan Vermeer van Delft 013.jpg|*Gitaristica* (1669-1672)
Datoteka:Vermeer,_Johannes_-_The_Loveletter.jpg|*Ljubavno pismo* (1670)
Datoteka:DublinVermeer.jpg|*Dama sa sluškinjom piše pismo* (1670)



Sve priznate slike po kronološkom redu:

# *[[:Datoteka:Jan Vermeer van Delft 004.jpg|Krist u Marijinoj i Martinoj kući]]*, 1654.-1655. - ulje na platnu, 160 x 142&nbsp;cm, Državna Škotska galerija, Edinburgh.
# *Diana i družice*, 1655.-1656. - ulje na platnu, 98,5 x 105&nbsp;cm, Mauritshuis, Den Haag 
# *[[:Datoteka:Jan Vermeer van Delft 002.jpg|Dobavljačica]]*, 1656. - ulje na platnu, 143 x 130&nbsp;cm, Gemäldegalerie Alte Meister, Dresden.
# *[[:Datoteka:Jan Vermeer van Delft 003.jpg|Djevojka čita pismo pored otvorenog prozora]]*, 1657. - ulje na platnu, 83 x 64,5&nbsp;cm, Gemäldegalerie Alte Meister, Dresden.
# ''Zaspala djevojka'', 1657. - Metropolitan, New York.
# *[[:Datoteka:Jan Vermeer van Delft 025.jpg|Mala ulica]]*, 1657/58. - Rijksmuseum, Amsterdam.
# *[[:Datoteka:Jan Vermeer van Delft 023.jpg|Oficir s nasmijanom djevojkom]]*, oko 1657. - ulje na platnu, 50,5 x 46&nbsp;cm, Frick kolekcija, New York.
# *[[:Datoteka:Jan Vermeer van Delft 021.jpg|Mljekarica]]*, oko 1658. - ulje na platnu, 45,5 x 41&nbsp;cm, Rijksmuseum, Amsterdam.
# *Gospodin i djevojka koji piju*, 1658.-1660. - ulje na platnu, 39,4 x 44,5&nbsp;cm, Gemäldegalerie, Berlin.
# *[[:Datoteka:Jan Vermeer van Delft 018.jpg|Djevojka s čašom vina]]*, oko 1659. - ulje na platnu, Muzej Herzog Anton-Ulrich, Braunschweig.
# ''Pogled na Delft'', 1659.-1660. - ulje na platnu, 98,5 x 117,5&nbsp;cm, Mauritshuis, Den Haag.
# *[[:Datoteka:Vermeer Girl Interrupted at Her Music.jpg|Prekinuta svirka]]*, 1660.-1661. - ulje na platnu, 39,4 x 44,5&nbsp;cm, Frick kolekcija, New York.
# *[[:Datoteka:Jan Vermeer van Delft 012.jpg|Žena u plavom čita pismo]]*, 1663.-1664. - ulje na platnu, 46,6 x 39,1&nbsp;cm, Rijksmuseum, Amsterdam.
# *[[:Datoteka:Johannes Vermeer - Lady at the Virginal with a Gentleman, 'The Music Lesson' - Google Art Project.jpg|Glazbena lekcija]]* ili *Djevojka za virginalom s gospodinom*, 1662/5. - ulje na platnu, 73,3 x 64,5&nbsp;cm, Kraljičina galerija, London.
# *Žena s lutnjom kod prozora* (c. 1663) - Oil on canvas, 51,4 x 45,7&nbsp;cm, Metropolitan Museum of Art, New York
# *[[:Datoteka:Jan Vermeer van Delft 008.jpg|Žena s bisernom ogrlicom]]*, 1662.-1664. - ulje na platnu, 55 x 45&nbsp;cm, Gemäldegalerie, Berlin
# *[[w:Woman with a Water Jug (Vermeer)|Žena s vrčem]]*, 1660.-1662. - ulje na platnu, 45,7 x 40,6&nbsp;cm, Metropolitan, New York.
# *[[:Datoteka:Jan Vermeer van Delft 015.jpg|Žena s vagom]]*, 1662.-1663. - ulje na platnu, 42,5 x 38&nbsp;cm, Državna umjetnička galerija, Washington.
# *[[:Datoteka:Vermeer Lady Maidservant Holding Letter.jpg|Dama s pismom]]*, 1665.-1666. - ulje na platnu, 45 x 40&nbsp;cm, National Gallery of Art, Washington
# *[[w:Girl with a Pearl Earring|Djevojka s bisernom naušnicom]]* ili *Djevojka s turbanom*, *Glava djevojke s turbanom*, oko 1665. - ulje na platnu, 46,5 x 40&nbsp;cm, Mauritshuis, Den Haag.
# *[[w:The Concert (Vermeer)|Koncert]]*, 1665.-1666. - ulje na platnu, 69 x 63&nbsp;cm, ukradena u ožujku 1990. iz muzeja Isabelle Stewart Gardner u Bostonu.
# *[[w:Portrait of a Young Woman|Portret djevojke]]* (1666-1667) - ulje na platnu, 44,5 x 40&nbsp;cm, Metropolitan Museum of Art, New York
# ''Alegorija slikarstva'' ili *Umjentost slikarstva*, 1666/67. - ulje na platnu , Kunsthistorisches Museum, Beč.
# *[[w:Mistress and Maid|Gospodarica i služavka]]*, 1667/68. - ulje na platnu, Frick kolekcija, New York-
# *[[w:Girl with a Red Hat|Djevojka s crvenim šeširom]]*, 1668. - ulje na platnu, Državna galerija umjetnosti, Washington.
# *[[w:The Astronomer (painting)|Astronom]]*, 1668. - ulje na platnu, Louvre, Pariz.
# *[[w:The Geographer|Geograf]]*, 1668/69. - ulje na platnu,Städelsches Kunstinstitut, Frankfurt.
# *[[w:The Lacemaker|Vrpčar]]*, 1669/70. - ulje na platnu ,Louvre, Pariz.
# *[[w:The Love Letter (Painting)|Ljubavno pismo]]*, 1669/70. - ulje na platnu, Rijksmuseum, Amsterdam.
# *[[w:Lady writing a Letter with her Maid|Dama sa služavkom piše pismo]]*, 1670. - ulje na platnu, 71,1 x 58,4&nbsp;cm, Državna galerija Irske, Dublin.
# *[[w:The Allegory of Faith|Alegorija vjere]]*, 1671/74. - ulje na platnu, Metropolitan, New York.
# *[[w:The Guitar Player|Gitaristica]]*, 1672. - ulje na platnu, Iveagh Bequest Kenwood House, London.
# *[[w:Lady Standing at the Virginals|Dama za virginalom]]*, 1673/75. - ulje na platnu, Državna galerija, London.
# *[[w:Lady Seated at the Virginals|Dama za virginalom]]*, 1673/75. - ulje na platnu, Državna galerija, London.
# *[[w:A Young Woman Seated at the Virginals|Dama sjedi za virginalom]]*, 1670. - ulje na platnu, Wynn Las Vegas.

## Vermeer u drugim umjetnostima
* Vermeerov *Pogled na Delft* se nalazi u dijelovima djela Marcela Prousta *[[U potrazi za izgubljenim vremenom]]*.
* Istoimena knjiga i film *[[Djevojka s bisernom naušnicom]]* nazvani su po slici; oni predstavljaju maštovit prikaz Vermeerovog slikarstva i odnosa prema modelu.
* Knjiga *Djevojka u hijacintno plavom* je o izmišljenoj Vermeerovoj slici, 2003. je po njoj snimljen film *[[Kist sa sudbinom]]*. Film, koji je premijerno prikazan 2. siječnja 2003. na CBS-u prati imaginarnu Vermeerovu sliku koja putuje kroz ruke raznih ljudi.
* Liker Vermeer Dutch Chocolate Cream Liqueur je inspiriran i nazvan po Vermeeru i na bocama je ugraviran njegov potpis i logo u kojem se sadrži Djevojka s bisernom naušnicom.
* Salvador Dalí, naslikao ga je u *[[Duh Vermeera iz Delfta koji se može iskoristiti kao stol]]*, 1934.
* Dječja priča iz 2003., *Tragajući za Vermeerom* od Blue Balliett opisuje krađu slike *Djevojka koja piše* i ima autentičnost Vermeerovih slika za glavnu temu. Također i u nastavku *Wright 3*.
* Nizozemski skladatelj Louis Andriessen je zasnovao svoju operu 'Pišući Vermeeru* (1997-98, libretto - Peter Greenaway), na domaćinskom životu Vermeera.
* Knjiga i film *Djevojka, prekinuto* uzeli su naslov iz Vermeerove slike *Djevojka prekinuta u sviranju*.

== Izvori i zabilješke ==
Specifične reference:

Opće reference:
<div class="references-small" style="-moz-column-count:2; column-count:2;">
* *'Sheldon, Libby and Nicola Costaros** (2005), ''Johannes Vermeer’s ‘Young woman seated at a virginal’'', THE BURLINGTON MAGAZINE, February 2006, Number 1235, Volume CXLVIII.
* **Schneider, Nobert** (1993), ''Vermeer'', Benedikt Taschen Verlag GmbH, [[Köln]].
* **Wadum, J.*', “Contours of Vermeer”, in *Vermeer Studies. Studies in the History of Art'', 55. Center for Advanced Study in the Visual Arts, Symposium Papers XXXIII, eds. I. Gaskel and M. Jonker. Washington/New Haven (1998), pp.&nbsp;201–223.
* Vermeer, Johannes. (2007). In Encyclopædia Britannica. Retrieved July 13, 2007, from Encyclopædia Britannica Online: http://www.britannica.com/eb/article-9075111 .


## Vanjske veze

* Vermeercentrum , na mjestu negdašnjeg ceha sv. Luke u Delftu.